CELEX: 22013D0013
Language: sk
Date: 2013-02-01 00:00:00
Title: Rozhodnutie Spoločného výboru EHP č. 13/2013 z  1. februára 2013 , ktorým sa mení príloha IV (Energetika) a príloha XXI (Štatistika) k Dohode o EHP

30.5.2013   
            
            
               SK
            
            
               Úradný vestník Európskej únie
            
            
               L 144/18
            
         ROZHODNUTIE SPOLOČNÉHO VÝBORU EHP
   č. 13/2013
   z 1. februára 2013,
   ktorým sa mení príloha IV (Energetika) a príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Európskeho parlamentu a Rady 2008/92/ES z 22. októbra 2008 o postupe Spoločenstva na zlepšenie transparentnosti cien plynu a elektrickej energie účtovaných priemyselným koncovým odberateľom (1) sa má začleniť do Dohody o EHP.
            
         
               (2)
            
            
               Smernicou 2008/92/ES sa zrušuje smernica Rady 90/377/EHS (2) začlenená do Dohody o EHP, a preto je potrebné odkaz na ňu v rámci Dohody o EHP vypustiť.
            
         
               (3)
            
            
               Prílohy IV a XXI k Dohode o EHP by sa preto mali zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Text bodu 7 (smernica Rady 90/377/EHS) v prílohe IV k Dohode o EHP sa nahrádza takto:
   
      „32008 L 0092: smernica Európskeho parlamentu a Rady 2008/92/ES z 22. októbra 2008 o postupe Spoločenstva na zlepšenie transparentnosti cien plynu a elektrickej energie účtovaných priemyselným koncovým odberateľom (Ú. v. EÚ L 298, 7.11.2008, s. 9) (3).
   
   Článok 2
   Text bodu 26 (smernica Rady 90/377/EHS) v prílohe XXI k Dohode o EHP sa nahrádza takto:
   
      „32008 L 0092: smernica Európskeho parlamentu a Rady 2008/92/ES z 22. októbra 2008 o postupe Spoločenstva na zlepšenie transparentnosti cien plynu a elektrickej energie účtovaných priemyselným koncovým odberateľom (Ú. v. EÚ L 298, 7.11.2008, s. 9).
      Ustanovenia smernice sa na účely tejto dohody vykladajú s touto úpravou:
      Lichtenštajnsko je vyňaté z povinností, ktoré táto smernica stanovuje, okrem povinnosti poskytovať údaje o priemyselných cenách za elektrickú energiu koncovým priemyselným odberateľom v spotrebiteľskom pásme IC a za plyn koncovým priemyselným odberateľom v spotrebiteľskom pásme I3. Tieto údaje (3 cenové úrovne: ceny bez daní a odvodov, ceny bez DPH a iných daní s nárokom na odpočet, ceny vrátane všetkých daní, odvodov a DPH) sa predkladajú dvakrát za rok do dvoch mesiacov po skončení sledovaného obdobia prostredníctvom príslušných dotazníkov, ktoré poskytne Eurostat.“
   
   Článok 3
   Znenie smernice 2008/92/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 4
   Toto rozhodnutie nadobúda účinnosť 2. februára 2013 pod podmienkou, že boli doručené všetky oznámenia podľa článku 103 ods. 1 Dohody o EHP (4).
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 1. februára 2013
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 298, 7.11.2008, s. 9.
   
      (2)  Ú. v. ES L 185, 17.7.1990, s. 16.
   
      (3)  Uvedené len na informačné účely: viac o uplatňovaní sa uvádza v prílohe XXI o štatistike.“
   
      (4)  Ústavné požiadavky boli oznámené.